# Los Verdes de Villena

Los Verdes de Villena (en valencià, Els Verds de Villena) és un partit polític ecologista d'àmbit municipal. El seu àmbit d'actuació és el municipi de Villena, a l'Alt Vinalopó (País Valencià).
Els seus resultats a les eleccions municipals de 2011, on va traure 5 regidors a Villena, li van permetre al seu candidat Patxi Esquembre convertir-se en el primer alcalde ecologista de tot l'estat espanyol.
En l'àmbit no-local, el partit dona suport a Compromís.

## Història

Els Verds de Villena naix el 1986, quan arran del Referèndum sobre la permanència a l'OTAN de 1986, una sèrie de persones del municipi de tendències naturistes, ecologistes i antimilitaristes decideixen formar una alternativa política amb l'ecologisme polític com a referent.
En 1987, els Verds fan història en aconseguir el primer regidor d'un partit ecologista a tot l'estat espanyol, Francisco Navarro Maestre.
Els resultats electorals d'Els Verds han continuat millorant fins als 5 regidors a les eleccions municipals de 2011 (4.061 vots, el 22%), esdevenint segona força política municipal per davant del PSPV-PSOE, fet que va permetre al seu cap de llista, Patxi Esquembre, convertir-se en el primer alcalde ecologista de tot l'estat gràcies a un pacte tripartit entre Els Verds, el PSPV-PSOE i Villena Centro Democrático. A les eleccions municipals de 2015 no només va mantindre la seua presència a l'ajuntament sinó que, obtenint el número històric d'11 regidors, aconseguí governar amb majoria absoluta.
Pel que fa a les eleccions d'àmbit no-local, Els Verds de Villena van donar suport la candidatura del BLOC Nacionalista Valencià a les eleccions a les Corts Valencianes de 1999. En 2010, Els Verds van anunciar el seu suport a Coalició Compromís de cara a les eleccions a les Corts Valencianes de 2011, suport que es voria renovat de cara a la candidatura de Compromís-Q a les eleccions generals espanyoles de 2011.

## Relació amb Equo

Els Verds de Villena, vinculats als Verds d'Europa, van ser un dels 30 partits que van participar el 4 de juny de 2011 en una trobada organitzada per Equo per la posada en marxa del seu projecte polític. No obstant això, poc abans del primer congrés d'Equo (celebrat els dies 7 i 8 de juliol de 2012 a Madrid) Els Verds de Villena van anunciar l'abandonament del projecte, acusant a Equo d'haver-se allunyat del seu propòsit inicial d'unir a tots els partits ecologistes d'Espanya i de no defensar la implantació d'Equo com a tal al País Valencià.
No obstant això, uns mesos després, Javier Esquembre, líder d'Els Verds de Villena i alcalde d'aquesta localitat, va demanar el vot per Equo Euskadi a les eleccions al Parlament Basc de 2012.

## Referències

* ↑ Historia e Ideas al web dels Verds de Villena (castellà)
* ↑ El primer alcalde verde de España: “Convertiremos aparcamientos en jardines” notícia a El País del 10 de juny de 2011 (castellà)
* ↑ La cara de esta jornada electoral la ponen Francisco Javier Esquembre y Los Verdes, que han conseguido un salto histórico convirtiendo a la formación ecologista en la segunda fuerza política villenera y a su candidato, Esquembre, en posición de ser el futuro alcalde de Villena con el apoyo del PSOE y Villena Centro Democrático. Arxivat 2013-07-30 a Wayback Machine. notícia del 23 de juny de 2011 al Periódico de Villena (castellà)
* ↑ «Resultados electorales en Villena: Elecciones Municipales 2015 en EL PAÍS». El País. [Consulta: 25 maig 2015].
* ↑ «Histórico triunfo de Los Verdes que consiguen la mayoría absoluta». El periódico de Villena, 24-05-2015. Arxivat de l'original el 2015-05-25. [Consulta: 25 maig 2015].
* ↑ Joan Ribó i Els Verds de Villena s'uneixen a l'oferta electoral de Compromís - notícia del Diario Información del 8 de maig de 2010
* ↑ Equo uneix a més de 30 organitzacions per a la posada en marxa d'un nou projecte polític que concorrerà a les eleccions generals Arxivat 2011-11-04 a Wayback Machine., Equo, 4 de juny de 2011.
* ↑ Els Verds abandonen Equo per la dispersió del projecte ecologista, Información, 6 de juliol de 2012.
* ↑ Els Verds de Villena abandonen EQUO dos dies abans del congrés constituent Arxivat 2013-07-30 a Wayback Machine., El Punt Avui, 5 de juliol de 2012.
* ↑ «Los Verdes de Villena abandonan Equo dos días antes del proceso constituyente» (en castellà). El Periódico de Villena, 05-07-2012. Arxivat de l'original el 2013-07-30. [Consulta: 8 juliol 2012].
* ↑ «Javier Esquembre, alcalde verde de Villena, apoya y pide el voto para EQUO BERDEAK (castellà)». Arxivat de l'original el 2015-02-23. [Consulta: 22 desembre 2013].

## Enllaços externs

* Web oficial